
KOH/4211-2/2021.
PÁLYÁZATI FELHÍVÁS
Bursa Hungarica Felsőoktatási Önkormányzati Ösztöndíj Pályázat- 2022
 Zalameggyes Község Önkormányzat Képviselő-testület az Emberi Erőforrások Minisztériumával együttműködve kiírja a Bursa Hungarica Felsőoktatási Önkormányzati Ösztöndíjpályázat „A” típusát felsőoktatási hallgatók számára a 2021/2022. tanév második és 2022/2023. tanév első félévére vonatkozóan, valamint „B” típusát felsőoktatási tanulmányokat kezdeni kívánó fiatalok számára.
A pályázat benyújtásának részletes feltételei, a csatolandó mellékletek meghatározásával együtt az „A” típusú és „B” típusú pályázati kiírás tartalmazza.
A pályázat beadásához a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) pályázói regisztráció szükséges, melynek élérése: https://bursa.emet.hu/play/playbelep.aspx. Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-BURSA rendszerbe. A regisztrációt követően lehetséges a pályázati adatok feltöltése a csatlakozott önkormányzatok pályázói részére. A személyes és pályázati adatok feltöltését követően a pályázati űrlapot kinyomtatva és aláírva a települési önkormányzatnál kell benyújtani a pályázóknak. A pályázat csak a pályázati kiírásban meghatározott valamely mellékletekkel együtt érvényes. A pályázati kiírásban meghatározott valamely melléklethiányában a pályázat formai hibásnak minősül.

A benyújtott pályázatok befogadását az önkormányzatoknak az EPER-Bursa rendszerben igazolni szükséges, a nem befogadott pályázatok a bírálatban nem vesznek részt.

A pályázat rögzítésének és az önkormányzatokhoz – papír alapon – történő benyújtásának határideje:
2021. november 5.

